219 



for ovennævnte har dybt indskjærende Fjorde og er 

 søndersplittet i en utallig Mængde større og mindre Øer, 

 saa at Fastlandet kun paa et Sted træder ud lige til det 

 aabne Hav, nemlig ved Halvøen Tres Montes ( ^ ^); men 

 den forbindende Tange er her saa smal, at Indianerne 

 undertiden føre deres Canoer over den. Ifølge Darwins 

 Undersøgelser kan der ikke være nogen Tvivl om, at 

 denne mærkelige Forskjellighed i Kystens Beskaffenhed 

 nord og syd for Øen Chiloe grunder sig paa en Sænk- 

 ning, som har fundet Sted syd for denne 0, hvor man 

 ogsaa overalt modtager Indtrykket af et sunket Land, idet 

 Øerne fremtræde som Toppene af en Kystkjæde, hvoraf 

 den øvrige Deel er skjult af Havet, medens Kysten nord 

 for Chiloe endnu stadig hæves iveiret*), og man let gjen- 

 kjender en fordums Havbund i de fuldkomment horizon- 

 tale Sletter, som navnlig i Central -Chili adskille de lave 

 parallele Bjergkjæder**). Saadanne Sletter strække sig 

 gjennem Provindsen Valdivia (til 41 ^ s. Br.), hvor de be- 

 grændses mod Vest af en lav Kystkjæde, hvis høieste 

 Toppe hæve sig 1500—3000 Fod, medens den østlige 

 Deel optages af eii næsten sammenhængende Række af 8 

 større og mindre Søer, som kun ligge henved 200 Fod 

 over Havfladen. Cordillerens Hovedkjæde bestaaer i den 

 nordhge Deel af Porphyr, Trachyt og nyere vulkanske 

 Bjergarter og har en Middelhøide af 8—9000 Fod, men 

 sænker sig efterhaanden imod Syd til 3—4000 Fod. De 

 høieste Toppe (8— 12000 Fod) ere næsten alle virksomme 



*) Denne Hævning, som er foregaaet i den historiske Tid, har været 

 størst ved Valparaiso, nemlig 1300 Fod, og aftager herfra grad- 

 viis mod Nord og Syd, saa at den ved Gallao er 85 Fod og ved 

 Chiloe 350 Fod. (Darwin: On the geology of South- America). 



*) Meyens Reise um die Erde; Darwin, Naturwissens. Reisen. 



